କେନ୍ଦ୍ରାପଡା, ଜୁନ ୨୮(ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲାର ନଦୀକୂଳିଆ ଗାଁଗୁଡ଼ିକରେ ଥିବା ଡଙ୍ଗା ଘାଟରେ ଯାତ୍ରୀ ଓ ନାଉରିଆଙ୍କ ମଧ୍ୟରେ ସାମାଜିକ ଦୂରତା ରହୁନାହିଁ ।
ଡଙ୍ଗାରେ ଅଧିକାଂଶ ଯାତ୍ରୀ ମାସ୍କ ମଧ୍ୟ ପିନ୍ଧୁ ନ ଥିବା ଦେଖିବାକୁ ମିଳିଛି ।
ଯାତ୍ରୀମାନେ ନଦୀ ପାର ହୋଇ କେନ୍ଦ୍ରାପଡ଼ା ଜିଲ୍ଲାର ବିଭିନ୍ନ ସ୍ଥାନକୁ ଗଲାବେଳେ ଘାଟରେ ସାମାଜିକ ଦୂରତା ବଜାୟ ରଖୁନାହାନ୍ତି ।
ଅଧିକାରୀମାନେ ନାଉରିଆ କିମ୍ବା ଯାତ୍ରୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ନେଉନଥିବାରୁ ନଦୀକୂଳିଆ ଗାଁଗୁଡ଼ିକରେ କରୋନା ସଂକ୍ରମଣ ଭୟ ସୃଷ୍ଟି ହୋଇଛି ବୋଲି ପିତାପଠା ଗାଁର ମହାଦେବ ମଣ୍ଡଳ କହିଛନ୍ତି ।
ମହାନଦୀ ପାର ହୋଇ ପାରାଦୀପ ବନ୍ଦର ଯିବାକୁ ମହାକାଳପଡ଼ା ବ୍ଲକର ବହକୁଦା ଗାଁ ଘାଟରେ ଯାତ୍ରୀଙ୍କ ଭିଡ଼ ଜମିଥାଏ ।
ଦୈନିକ ଶହ ଶହ ଲୋକ ଡଙ୍ଗା ଯୋଗେ ମହାକାଳପଡ଼ାରୁ ପାରାଦୀପ ଯିବା ଆସିବା କରିଥାନ୍ତି । ହେଲେ ଡଙ୍ଗାରେ ଯିବାବେଳେ ସେମାନେ ସାମାଜିକ ଦୂରତ୍ୱ ବଜାୟ ରଖୁନାହାନ୍ତି । ନାଉରିଆ ମଧ୍ୟ ଡଙ୍ଗାରେ ଯାତ୍ରୀଙ୍କୁ ପାଖାପାଖି ବସାଉଛନ୍ତି ।
ମହାନଦୀରେ ଏକ କିଲୋମିଟର ପାର ହୋଇ ପାରାଦୀପରେ ପହଞ୍ଚିବା ପାଇଁ ଯାତ୍ରୀ ପିଛା ଭଡ଼ା ୧୦ ଟଙ୍କା । କମ୍ ଯାତ୍ରୀ ନେଲେ ଡଙ୍ଗା ଚଳାଇ ପେଟ ପୋଷି ପାରିବି ନାହିଁ ।
ଗତମାସରେ ନଦୀ ପାର ହେବାକୁ ଜଣ ପିଛା ୨୦ ଟଙ୍କା ଦେବାକୁ ଯାତ୍ରୀମାନଙ୍କୁ କହିଥିଲି । ଯାହାଦ୍ୱାରା ସାମାଜିକ ଦୂରତା ବଜାୟ ରଖି କମ୍ ଯାତ୍ରୀଙ୍କୁ ଡଙ୍ଗାରେ ନେଇ ପାରିଥାନ୍ତି ।
ହେଲେ ଯାତ୍ରୀମାନେ ଦୁଇଗୁଣ ଭଡ଼ା ଦେବାକୁ ମନା କରିଥିଲେ । ତେଣୁ ସାମାଜିକ ଦୂରତ୍ୱ ନିୟମକୁ ଅଣଦେଖା କରି ଡଙ୍ଗାରେ ଅଧିକ ଯାତ୍ରୀ ନେଉଛି ବୋଲି ନାଉରିଆ ମଧୁ ବେହେରା କହିଛନ୍ତି ।
ଗୁପ୍ତି, ଖୋଲା, ଜୟନଗର, ଖରିନାସୀ, କଂସାରବଡଦାଣ୍ଡୁଆ, ଜମ୍ବୁ, ବହକୁଦ, ପଦନିପାଳ, ଖରଖରା, ସୁନିତି, ତନ୍ତିଆପାଳ, ଘାଗରା ଓ ଅନ୍ୟ ନଦୀକୂଳିଆ ଗାଁର ପ୍ରାୟ ୩୪ଟି ଘାଟରୁ ଲୋକେ ଛୋଟ ଡଙ୍ଗା ଓ ଯନ୍ତ୍ରଚାଳିତ ଡଙ୍ଗା ବ୍ୟବହାର କରି ନଦୀ ପାର ହୁଅନ୍ତି ।
ଅଧିକାଂଶ ଯାତ୍ରୀ ଓ ନାଉରିଆ ସାମାଜିକ ଦୂରତା ବଜାୟ ରଖୁ ନଥିବାରୁ କରୋନା ସଂକ୍ରମଣ ଏଡ଼ାଇବା ପାଇଁ କର୍ତ୍ତୃପକ୍ଷ ଘାଟ ଗୁଡ଼ିକୁ ବନ୍ଦ କରି ଦେବା ଉଚିତ ବୋଲି କେନ୍ଦ୍ରାପଡ଼ାର ସମାଜସେବୀ ଅମରବର ବିଶ୍ୱାଳ କହିଛନ୍ତି ।
ଯାତ୍ରୀମାନଙ୍କୁ ନେବା ଆଣିବା କରୁଥିବା ବେଳେ ସାମାଜିକ ଦୂରତ୍ୱ ନିୟମ ମାନିବାକୁ ସମସ୍ତ ଡଙ୍ଗା ମାଲିକ ଓ ନାଉରିଆଙ୍କୁ ଜିଲ୍ଲା ପ୍ରଶାସନ ନିଦେ୍ର୍ଦଶ ଦେଇଛି ।
ଉଲ୍ଲଂଘନକାରୀଙ୍କ ବିରୋଧରେ ମହାମାରୀ ଆଇନ, ୧୮୯୭ ବଳରେ ଆଇନଗତ କାର୍ଯ୍ୟାନୁଷ୍ଠାନ ନିଆଯିବ ।
ଦୁଇ ମାସ ପୂର୍ବେ ଓଡ଼ିଶା ସରକାର ଅଧ୍ୟାଦେଶ ଜାରି କରି ମହାମାରୀ ଆଇନ, ୧୮୯୭ର ଧାରା ୩କୁ ସଂଶୋଧନ କରିବା ସହ ଆଇନ ଉଲ୍ଲଂଘନକାରୀଙ୍କୁ ଦୁଇ ବର୍ଷ ଜେଲ୍ ଦଣ୍ଡ ବ୍ୟବସ୍ଥା କରିଛନ୍ତି ।
ସଂଶୋଧିତ ମହାମାରୀ ଅଧ୍ୟାଦେଶ, ୨୦୨୦ ଅନୁଯାୟୀ ମହାମାରୀ ଆଇନ ଉଲ୍ଲଂଘନକାରୀଙ୍କୁ ଦୁଇ ବର୍ଷ ଜେଲ ଦଣ୍ଡ କିମ୍ବା ୧୦ ହଜାର ଟଙ୍କା ଜରିମାନା ବା ଉଭୟ ଲାଗୁ କରିବାର ବ୍ୟବସ୍ଥା ରହିଛି ।
ଡଙ୍ଗାରେ ଯିବା ବେଳେ ସମସ୍ତେ ଲାଇଫ ଜ୍ୟାକେଟ ପିନ୍ଧିବା ଜରୁରି ।
ସେହିପରି ଯାତ୍ରୀ ପରିବହନ କରୁଥିବା ସମସ୍ତ ବେସରକାରୀ ଡଙ୍ଗା ମାଲିକ ଅନ୍ତଦେ୍ର୍ଦଶୀୟ ଜଳ ପରିବହନ ବିଭାଗରୁ ଫିଟନେସ ପ୍ରମାଣପତ୍ର ଆଣିବା ବାଧ୍ୟତାମୂଳକ ବୋଲି କେନ୍ଦ୍ରାପଡ଼ା ଅତିରିକ୍ତ ଜିଲ୍ଲା ମାଜିଷ୍ଟ୍ରେଟ ବସନ୍ତ କୁମାର ରାଉତ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
